Parlamentul  României
[image: ]

	
Comisia pentru buget,
finanţe şi bănci

Bucureşti, 18 martie 2019      
Nr. 4c-2/111
	


	
Comisia pentru muncă şi protecţie socială

Bucureşti, 18 martie 2019        
Nr. 4c-9/123

PLx. 55/2017






BIROUL  PERMANENT
AL
CAMEREI  DEPUTAŢILOR



Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.107/2018 privind modificarea şi completarea unor acte normative, precum şi pentru prorogarea unor termene, trimis cu adresa nr. PLx.55/2019, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.






	PREŞEDINTE,

Sorin LAZĂR
	

	PREŞEDINTE,

Adrian SOLOMON 

RAPORT COMUN

asupra proiectului de Lege privind aprobarea Ordonanţei de urgenţă a Guvernului nr.107/2018 privind modificarea şi completarea unor acte normative, precum şi pentru prorogarea unor termene

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci şi Comisia pentru muncă şi protecţie socială au fost sesizate, spre dezbatere în fond, în vederea întocmirii unui raport comun, cu proiectul de Lege privind aprobarea Ordonanţei de urgenţă a Guvernului nr.107/2018 privind modificarea şi completarea unor acte normative, precum şi pentru prorogarea unor termene.
Conform prevederilor art.75 din Constituţia României, republicată, şi ale art.92 alin (8) din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat tacit, proiectul de Lege, conform art. 115 alineatul (5) teza a III-a din Constituția României, republicată, în şedinţa din data de 18 februarie 2019.
Proiectul de lege supus dezbaterii are ca obiect modificarea art.1 alin.(2) din Ordonanţa de urgenţă a Guvernului nr.8/2009, precum şi modificarea şi completarea Legii nr.165/2018. De asemenea, se stabileşte momentul intrării în vigoare a art.26 alin.(4)-(6) din Legea-cadru nr.153/2017, la data de 1 ianuarie 2021. Completează art.3 din Ordonanţa de urgenţă a Guvernului nr.77/2017, cu două noi alineate, alin.(11) şi (12), precum şi abrogarea art.15 din Ordonanţa de urgenţă a Guvernului nr.90/2017.
Proiectul de lege a fost avizat favorabil de către Consiliului Legislativ, Consiliului Economic și Social şi Comisia pentru drepturile omului, culte şi problemele minorităţilor naţionale.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările și completările ulterioare, membrii Comisiei pentru muncă şi protecţie socială au dezbătut proiectul de lege în şedinţa din 5 martie 2019, iar membrii Comisiei pentru buget, finanţe şi bănci în ziua de 12 martie 2019.  
La lucrările Comisiei pentru muncă şi protecţie socială şi-au înregistrat prezenţa un număr de 19 deputaţi, din totalul de 22 de membri, iar la lucrările Comisiei pentru buget, finanţe şi bănci şi-au înregistrat prezenţa 22 deputaţi din totalul de 25 de membri.
La dezbaterea acestui proiect de lege au participat în calitate de invitaţi, reprezentanţi ai Ministerului Turismului şi ai Ministerului Finanţelor Publice.
În urma examinării proiectului de lege şi a opiniilor exprimate, deputații prezenţi la lucrări au hotărât, cu majoritate de voturi, să propună plenului Camerei Deputaţilor spre dezbatere şi adoptare proiectul de Lege privind aprobarea Ordonanţei de urgenţă a Guvernului nr.107/2018 privind modificarea şi completarea unor acte normative, precum şi pentru prorogarea unor termene, în forma adoptată de Senat. 
În raport cu obiectul şi conţinutul său, proiectul de lege face parte din categoria legilor ordinare.





	PREŞEDINTE,
	PREŞEDINTE,

	Sorin LAZĂR
	Adrian SOLOMON

	

	

	SECRETAR,
	SECRETAR,

	Marilen – Gabriel PIRTEA
	Violeta RĂDUŢ

	
	

	

	

	Şef serviciu,
	Consilier parlamentar,

	Giorgiana Ene
	Lidia Vlădescu

	

	

	Consilier parlamentar,
	

	Iulia Cazan

